ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ 
สำนักงานปลัดสำนักนายกรัฐมนตรี ทำเนียบรัฐบาล รหัส นร02670047080

ขอความช่วยเหลือ กรณีมารดาไม่ได้รับความเป็นธรรม ในสิทธิที่พึงจะได้รับในสวัสดิการของผู้พิการ ให้แก่มารดาของผู้ร้อง .... อายุ 80 ปี หมายเลขโทรศัพท์ .... หมายเลขบัตรประจำตัวประชาชน .... ที่อยู่ปัจจุบันและที่อยู่ตามสำเนาทะเบียนบ้าน เลขที่ .... ซอยพึ่งมี 52  แขวงบางจาก เขตพระโขนง กรุงเทพมหานคร เนื่องจากผู้ร้องแจ้งปัจจุบันมารดาเป็นผู้ใช้สิทธิหลักประกันสุขภาพแห่งชาติ (สิทธิบัตรทอง หรือสิทธิ 30 บาท) โดยสิทธิเบื้องต้นจะอยู่ที่ศูนย์บริการสาธารณสุข 34 โพธิ์ศรี แขวงพระโขนงใต้ เขตพระโขนง กรุงเทพมหานคร และการใช้บริการศูนย์บริการสาธารณสุข 34 เมื่อผู้ร้องได้มีการไปติดต่อขอรับผ้าอ้อมผู้ใหญ่กับทางศูนย์ฯ ซึ่งต่อมาทางเจ้าหน้าที่ได้รับทราบ และโดยปกติตามนโยบายของทางศูนย์บริการสาธารณสุขฯ จะมีการลงพื้นที่เยี่ยมบ้าน เดือนละ 1 ครั้ง แต่ในกรณีของมารดาผู้ร้องทางศูนย์บริการสาธารณสุขฯ กลับมีการลงพื้นที่เยี่ยมบ้านมอบผ้าอ้อมผู้ใหญ่ให้ครั้งสุดท้าย เมื่อประมาณเดือนกรกฎาคม 2567 (ไม่สามารถระบุวันที่และเวลาที่แน่ชัดได้) หลังจากนั้นมารดาของผู้ร้องไม่ได้รับผ้าอ้อมผู้ใหญ่ และการลงพื้นที่เยี่ยมบ้านแต่อย่างใด ผู้ร้องจึงดำเนินการโทรศัพท์ไปติดต่อยัง แผนกพัฒนาสังคม ของศูนย์บริการสาธารณสุข 34 (โพธิ์ศรี) เพื่อสอบถามถึงสวัสดิการช่วยเหลือและการลงพื้นที่เยี่ยมบ้านในกรณีดังกล่าว ซึ่งเจ้าหน้าที่แจ้งว่า การลงพื้นที่เยี่ยมบ้านจะต้องสอบถามเจ้าหน้าที่พยาบาลโดยตรง จึงจะขอทำการโอนสายไปยังเจ้าหน้าที่พยาบาลให้ เมื่อผู้ร้องได้มีการสนทนากับทางเจ้าหน้าที่พยาบาล ได้สอบถามผู้ร้องว่า มารดาของผู้ร้องมีการใส่สายปัสสาวะหรือไม่ หากไม่ได้ใส่ก็จะไม่มีการลงพื้นที่เยี่ยมบ้าน และกรณีของมารดาผู้ร้อง การลงพื้นที่เยี่ยมบ้านนั้น จะมีการมอบอำนาจหน้าที่ให้เขตสถานสหคลินิก 93 สุขุมวิท ลงพื้นที่ช่วยร่วมกัน เพื่อเป็นการกระจายการลงพื้นที่เยี่ยมบ้านได้อย่างทั่วถึง ผู้ร้องจึงมีการติดต่อไปยังสถานสหคลินิก 93 สุขุมวิท เพื่อสอบถามการลงพื้นที่เยี่ยมบ้านว่า หากไม่มีการใส่สายปัสสาวะ ก็จะมีการลงพื้นที่เยี่ยมบ้านหรือไม่ ซึ่งเจ้าหน้าที่พยาบาลแจ้งว่า ไม่ได้มีการคัดแยกประเภทผู้ป่วยแต่อย่างใด หากใส่สายปัสสาวะหรือไม่ใส่ก็จะมีการเยี่ยมบ้านตามปกติ ซึ่งจากกรณีดังกล่าวเห็นว่า เป็นการทำให้มารดาของผู้ร้องเสียสิทธิ และขาดโอกาสของประชาชนผู้พิการ อีกทั้งการบริการรับวัคซีนไข้หวัดใหญ่ ประจำปี 2567 มารดาของผู้ร้องก็ไม่ได้รับโอกาสนั้นด้วย เพราะเจ้าหน้าที่ไม่มีการสำรวจวัคซีนเอาไว้ให้แก่ผู้พิการ เมื่อไปสอบถามรายละเอียดการรับวัคซีนฯ เจ้าหน้าที่แจ้งว่า กลุ่มเป้าหมายที่ได้รับ คือผู้พิการทางสมอง ผู้สูงอายุ 80 ปี ผู้พิการ แต่ทางมารดาของผู้ร้องได้มีการเข้าข่ายคุณสมบัติดังกล่าวแต่ไม่ได้รับวัคซีน อีกทั้งเจ้าหน้าที่แจ้งว่า การฉีดวัคซีนไข้หวัดใหญ่ ก็ไม่สามารถดำเนินการได้แล้ว เพราะได้มีการฉีดวัคซีนเสร็จแล้ว มีการปิดงบประมาณ และคืนวัคซีนไปแล้ว หากประสงค์จะฉีดวัคซีนดังกล่าว จะต้องติดต่อเข้ามาขอฉีดใหม่ในปี 2568  เพราะทางหน่วยงานมีการประชาสัมพันธ์ โครงการฉีดวัคซีนไข้หวัดใหญ่ผ่านเฟซบุ๊ก อาสาสมัครสาธารณสุข อาสาสมัครสาธารณสุขกรุงเทพมหานคร  ผู้นำชุมชนในพื้นที่ และเว็บไซต์  ของทางหน่วยงานแล้ว จากกรณีดังกล่าว ทำให้มารดาของผู้ร้องขาดโอกาส และตกสำรวจ ในสวัสดิการที่พึงจะได้รับ เบื้องต้นแจ้งเรื่องไปยัง สำนักงานหลักประกันสุขภาพแห่งชาติ (สปสช.) , หมายเลขสายด่วน  1479 สำหรับผู้พิการ ,กรมส่งเสริมและพัฒนาคุณภาพชีวิตคนพิการ และ กองทุนและส่งเสริมความเสมอภาคคนพิการ จึงประสงค์ให้หน่วยที่เกี่ยวข้องดำเนินการช่วยเหลือ และมอบสิทธิคืนให้แก่มารดาของผู้ร้องด้วย  (รายละเอียดเพิ่มเติมอยู่ในไทม์ไลน์)


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata